Христо Ясенов
Деникиново утро в ред на в. „Мир“

chitanka.info

(По случай трийсетия ден от трагичната му кончина на Лениново поле)

През тоя ден — и дъжделив, и скучен, —

читателю на наший смях червен,

нима очакваш смехорий от вен

след края — на Деникин — злополучен?

През тоя ден — без слънце и съблазън, —

при тая смърт какъв ти, брате, смях!

Читателю, това е страшен грях —

да те надува смях при тая казън.

През тоя ден ще плачат неуморно

в печалната редакция на „Мир“:

там Връбчо наш му пее на псалтир,

а Хамлет го оплаква стихотворно.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.